Príloha 2

**ZMLUVA O POSKYTNUTÍ PROSTRIEDKOV MECHANIZMU NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „**zákon o mechanizme**“)

(ďalej len „**Zmluva**“)

**medzi nasledovnými zmluvnými stranami:**

Názov: Ministerstvo dopravy Slovenskej republiky

Sídlo: Námestie slobody 6, 810 05 Bratislava

Právna forma: rozpočtová organizácia

IČO: 30416094

Štatutárny orgán/konajúca osoba:

Poštová adresa1: Námestie slobody 6, 810 05 Bratislava

(ďalej ako „**Vykonávateľ**“)

a

Názov: [●]

Sídlo: [●]

Právna forma: [●]

IČO: [●]

DIČ: [●]

IČ-DPH: [●]

Štatutárny orgán/konajúca osoba: [●]

Poštová adresa[[1]](#footnote-1): [●]

(ďalej ako „**Prijímateľ**“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“ v príslušnom gramatickom tvare.)

**Článok 1**

**ÚVODNÉ USTANOVENIA**

* 1. Táto Zmluva o poskytnutí prostriedkov mechanizmu na podporu obnovy a odolnosti bez príloh sa v texte označuje ako „**Zmluva o poskytnutí prostriedkov mechanizmu**“. Neoddeliteľnú súčasť **Zmluvy o poskytnutí prostriedkov mechanizmu** tvorí **Príloha P2a**, ktorú tvoria **Všeobecné zmluvné podmienky** (ďalej aj ako „**VZP“**), v ktorých sa v nadväznosti na § 273 Obchodného zákonníka bližšie upravujú práva, povinnosti a postavenie **zmluvných strán**, vrátane postupov pri poskytovaní a používaní **Prostriedkov mechanizmu** a **Príloha P1**, ktorú tvorí **Žiadosť o poskytnutie prostriedkov mechanizmu a Opis Projektu**. **Zmluva o poskytnutí prostriedkov mechanizmu** vrátane všetkých príloh v znení neskorších zmien a doplnení sa v texte označuje ako „**Zmluva**“.
  2. Pojmy použité v tejto **Zmluve** sú definované vo **VZP,** v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
  3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa tohto článku 1 **Zmluvy o poskytnutí prostriedkov mechanizmu**.

**Článok 2**

**predmet a účel zmluvy**

2.1. **Zmluvné strany** uzatvárajú túto **Zmluvu** za účelom realizácie **investície: Investícia 3 – Rozvoj intermodálnej nákladnej dopravy,** v rámci **Plánu obnovy a odolnosti SR** prostredníctvom **Projektu: „ .....názov..... “, pričom** podmienky **Realizácie Projektu** sú okrem Zmluvy, Právneho rámca a Záväznej dokumentácie upravené aj predpismi a dokumentami, ktoré vydala Národná implementačná a koordinačná autorita (ďalej aj ako „**NIKA**“**) a Vykonávateľ.**

2.2. **Zmluvné strany** uzatvárajú túto **Zmluvu** na základe **Vykonávateľom** **kladne posúdenej** **žiadosti o prostriedky mechanizmu,** ktorá splnila podmienky poskytnutia **Prostriedkov mechanizmu**, registrovanej pod číslom <spisové číslo registrovanej >, predloženej v rámci Výzvy **Vykonávateľa s označením** „Nákup nových intermodálnych prepravných jednotiek (IPJ)“ zo dňa <dátum zverejnenia výzvy DD. MM. RRRR> podľa § 12 ods. 2 a § 13 a nasl. zákona o mechanizme.

2.3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý je predmetom **Kladne posúdenej** **žiadosti o prostriedky mechanizmu**:

Názov projektu: <názov >

Kód projektu: <kód >

Názov investície/reformy: : Investícia 3 - Rozvoj intermodálnej nákladnej dopravy

Názov komponentu: Komponent 3 - Udržateľná doprava

2.4. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Právnym rámcom a Záväznou dokumentáciou.**

2.5. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci a v Záväznej dokumentácií** a zabezpečiť **Realizáciu** **Projektu** podľa **Zmluvy** riadne a včas, tak aby bol dosiahnutý a udržaný **Cieľ Projektu** definovaný v Prílohe P1 Opis projektu počas **Doby udržateľnosti Projektu**.

2.6. Podmienky poskytnutia **Prostriedkov mechanizmu** uvedené vo **Výzve** a vyplývajúce z **Právneho rámca**, musia byť splnené aj počas platnosti a účinnosti **Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné**. Prerušenie plnenia alebo porušenie dodržania podmienok poskytnutia **Prostriedkov mechanizmu** podľa prvej vety sa považuje za podstatné porušenie **Zmluvy podľa článku 11 VZP** a  **Vykonávateľ** je oprávnený požadovať vrátenie **Prostriedkov mechanizmu** alebo ich časti v súlade s článkom 14 **VZP** a **Prijímateľ** je povinný vrátiť požadované **Prostriedky mechanizmu**, ak z **Právneho rámca a/alebo zo Záväznej dokumentácie** nevyplýva vo vzťahu k jednotlivým podmienkam poskytnutia **Prostriedkov mechanizmu** iný postup.

2.7. V súvislosti s preukázaním plnenia **Cieľa Projektu** je **Prijímateľ** povinný udeliť alebo zabezpečiť udelenie všetkých potrebných súhlasov a povolení, najmä ak plnenie jedného alebo viacerých **Cieľov Projektu** sa preukazuje spôsobom, ktorý udelenie súhlasu a povolenia vyžaduje. Súhlasom podľa tohto bodu sa rozumie, napríklad súhlas s poskytovaním údajov z informačného systému tretej osoby alebo súhlas so spracovaním osobných údajov. Povolením podľa tohto bodu sa rozumie úradné rozhodnutie orgánu verejnej moci v povoľovacom konaní ako napr. stavebné povolenie a kolaudačné rozhodnutie.

2.8**. Vykonávateľ** sa zaväzuje využívať dokumenty súvisiace s predloženou **Kladne posúdenou** **žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie**, zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o prostriedky mechanizmu** čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie a súhlasí so zverejnením informácií, vrátane osobných údajov o **Prijímateľovi** a **Projekte** v zozname prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 9 zákona o mechanizme.

**Článok 3**

**výdavky projektu**

* 1. V rozsahu, spôsobom a za podmienok stanovených v tejto **Zmluve, Právnom rámci a Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky........................ EUR (slovom.............eur), čo predstavuje .....% (slovom: ..... percent) z **Celkových oprávnených výdavkov**. **Celkové oprávnené výdavky** na **Realizáciu Projektu** predstavujú sumu ....EUR (slovom: .....eur).
  2. **Prijímateľ** vyhlasuje, že:

1. má zabezpečené zdroje financovania **Projektu** vo výške sumy .... EUR (slovom: ..... eur), čo predstavuje...... % (slovom: ............. percent) z **Celkových oprávnených výdavkov**,
2. v prípade vzniku výdavkov v súvislosti s **Realizáciou Projektu**, ktoré nie sú **Celkovými oprávnenými výdavkami** a budú nevyhnutné na dosiahnutie **Cieľa Projektu** a na jeho udržanie počas **Doby udržateľnosti** **Projektu,** zabezpečí zdroje financovania na úhradu všetkých takýchto výdavkov.

3.3**. Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať systémom **refundácie.**

3.4. Konečná výška sumy **Prostriedkov mechanizmu** poskytnutých na **Realizáciu** **Projektu** sa určí na

základe **Schválených oprávnených výdavkov,** pričom maximálna výška **Prostriedkov mechanizmu** podľa ods. 3.1. tohto článku poskytovaná **Vykonávateľom** nesmie byť prekročená. Zároveň platí, že Vykonávateľ poskytne Prijímateľovi prostriedky mechanizmu maximálne do výšky celkových oprávnených výdavkov.

**Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi** závisí od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa čl. 4 **VZP.**

3.5Za neoprávnené výdavky budú považované výdavky mimo oprávneného obdobia, výdavky nad rámec limitov, bankové poplatky, clá, DPH, poplatky súvisiace s vypracovaním projektu a pod. Vykonávateľ po detailnom posúdení žiadaných výdavkov zredukuje výšku požadovaných prostriedkov mechanizmu o výšku identifikovaných neoprávnených výdavkov, pokiaľ tak neučinil Prijímateľ, resp. pokiaľ neoprávnené výdavky neboli Prijímateľom v ŽoP správne identifikované. Výsledná suma bude predstavovať výšku Prostriedkov mechanizmu, ktorá bude skutočne uhradená.

3.6 **Obdobie oprávnenosti výdavkov** začína plynúť obdobím od podania písomnej žiadosti a končí najneskôr 31.3.2026(ďalej len **„Obdobie oprávnenosti výdavkov“).**

3.7 **Prijímateľ** sa zaväzuje, že neprijme a nebude požadovať dotáciu, príspevok, grant alebo inú formu pomoci na **Realizáciu Projektu**, na ktorý sú poskytované **Prostriedky mechanizmu** v zmysle tejto **Zmluvy** a ktorá by predstavovala dvojité financovanie tých istých výdavkov z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia. **Prijímateľ** zároveň vyhlasuje, že mu nebola poskytnutá dotácia, príspevok, grant alebo iná forma pomoci na **Realizáciu Projektu**, na ktorú požaduje poskytnutie **Prostriedkov mechanizmu,** a ktorá by predstavovala dvojité financovanie tých istých výdavkov z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia. V prípade porušenia uvedených povinností je **Vykonávateľ** oprávnený žiadať od **Prijímateľa** vrátenie **Prostriedkov mechanizmu** alebo ich časť a **Prijímateľ** je povinný požadované **Prostriedky mechanizmu** vrátiť v lehote určenej **Vykonávateľom**, ktorá nesmie byť kratšia ako 30 dní.

3.8 **Prostriedky Mechanizmu** nemožno poskytnúť **Prijímateľov**i, ktorý má povinnosť zapísať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a nie je v tomto registri zapísaný. V prípade, ak **Prijímateľ** nesplnil svoju povinnosť a nevykonal zápis svojej osoby do registra partnerov verejného sektora a boli mu počas tohto obdobia vyplatené **Prostriedky mechanizmu** alebo ich časť, ide o podstatné porušenie **Zmluvy** podľa čl. 11 **VZP.**

3.9 **Prijímateľ** berie na vedomie, že **Prostriedky mechanizmu**, a to aj každá ich časť je finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb v súlade s článkom 13 VZP.**

3.10 **Prijímateľ** berie na vedomie, že ak nedosiahne za sledované obdobie požadovanú hranicu 80% výkonov v systémoch intermodálnej nákladnej dopravy Slovenska, bude musieť poskytnutú pomoc čiastočne alebo celkom vrátiť. Za každé začaté 1% nesplnenia požadovaného prahu bude povinný vrátiť 1% **Prostriedkov mechanizmu**. Sledované obdobie je jeden kalendárny rok.

3.11 Zmluvné stany berú na vedomie, že DPH nie je oprávnený výdavok.

**Článok 4**

**Osobitné ustanovenia**

4.1. **Zmluvné strany** sa dohodli, že:

* + 1. **Prijímateľ** sa zaväzuje predkladať **Žiadosti o platbu (ďalej len „ŽoP“) nasledovne:**

Prílohou k ŽoP je uhradená (zaplatená) faktúra na účet dodávateľa za oprávnené výdavky na nákup nových IPJ. Uhradenie faktúry sa dokladuje výpisom z bankového účtu.

Vzor **ŽoP** je v prílohe P1a Výzvy.

* + 1. Za účelom pravidelného získavania informácií o implementácii **Projektu** má **Prijímateľ** povinnosť počas trvania projektu a doby udržateľnosti projektu predkladať vykonávateľovi monitorovacie správy, a to nasledovne:

**a) Priebežná monitorovacia správa** - predkladá sa spolu s každou žiadosťou o platbu

(ŽoP) a každoročne do konca januára kalendárneho roka za predchádzajúci

kalendárny rok, pričom prvým monitorovacím obdobím je mesiac, v ktorom Zmluva

o poskytnutí prostriedkov mechanizmu nadobudla účinnosť a posledným

monitorovacím obdobím je mesiac, v ktorom bola ukončená vecná realizácia projektu,

b) **Záverečná monitorovacia správa** - predkladá sa najneskôr do 30 pracovných dní od

ukončenia realizácie projektu, pričom monitorovacím obdobím je obdobie od účinnosti

Zmluvy o poskytnutí prostriedkov mechanizmu do ukončenia realizácie projektu,

c) **Následná monitorovacia správa** - predkladá sa každých 12 mesiacov od finančného

ukončenia projektu do 30 kalendárnych dní počas doby udržateľnosti projektu.

4.2. **Doba udržateľnosti Projektu** je 5 (päť) rokov od nadobudnutia IPJ (pod nadobudnutím IPJ sa

rozumie celková úhrada za IPJ dodávateľovi podľa projektu).

4.3. **Prijímateľ** berie na vedomie, že **Prostriedky mechanizmu**, ktoré sú poskytnuté podľa tejto **Zmluvy**, predstavujú štátnu pomoc poskytovanú v súlade s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) a sú poskytované v súlade so schémou „Schéma štátnej pomoci na podporu rozvoja kombinovanej dopravy“ č. SA.64465 (2021/N) (ďalej len „Schéma štátnej pomoci“), v celkovej výške poskytovanej štátnej pomoci/minimálnej pomoci 7,1 mil. EUR (sedem miliónov sto tisíc EUR).

4.4. **Prijímateľ** je povinný zabezpečiť, aby Projekt bol v súlade s princípom „výrazne nenarušiť“ v súlade s čl. 5 Nariadenia EÚ 2021/241 a spĺňal všeobecne záväzné právne predpisy v oblasti energetiky, klímy a životného prostredia, všeobecne záväzné právne predpisy v oblasti posudzovania vplyvov na životné prostredie, to znamená, že nemôže výrazne narušiť žiaden z environmentálnych cieľov (zmiernenie zmeny klímy; adaptácia k zmene klímy; udržateľné využívanie a ochrana vodných a morských zdrojov; prechod na obehové hospodárstvo; prevencia a kontrola znečisťovania; ochrana a obnova biodiverzity a ekosystémov) uvedených v čl. 17 nariadenia o taxonómii v zmysle **Výzvy**.

**Článok 5**

**KOMUNIKÁCIA A DORUČOVANIE**

5.1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa článku 2 odsek 2.3**. Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu prednostne elektronickú formu komunikácie, pričom sa zaväzujú používať emailové adresyoznámené podľa článku 5 ods. 5.7.1 **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**. **Zmluvné strany** sa zaväzujú, že v nevyhnutných prípadoch môže mať takáto komunikácia písomnú formu v listinnej podobe a zmluvné strany budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.

5.2. **Zmluvné strany** sa dohodli, že písomná forma komunikácie v listinnej podobe, sa bude uskutočňovať prostredníctvom doporučeného doručovania zásielok.

5.3. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.

5.4. Elektronickou podobou komunikácie sa podľa bodu 5.1. tohto článku rozumie najmä:

* + 1. bežná komunikácia prostredníctvom informačného systému pre Plán obnovy a odolnosti, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému a určil aj spôsob, podmienky a rozsah takejto komunikácie,
    2. v ostatných prípadoch komunikácia prostredníctvom elektronickej správy (e-mailu),
    3. komunikácia prostredníctvom Ústredného portálu verejnej správy (pričom zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).
  1. V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku **Zmluvy** považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej **zmluvnej strany**, a to aj vtedy, ak sa adresát o tom nedozvedel.
  2. Písomnosť zasielaná druhej **zmluvnej strane** v listinnej podobe podľa **Zmluvy** sa považuje pre účely **Zmluvy** za doručenú, ak dôjde do sféry dispozície druhej **zmluvnej strany** na adrese uvedenej v záhlaví **Zmluvy o poskytnutí prostriedkov mechanizmu**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:
     1. uplynutiu úložnej (odbernej) lehoty písomnosti zasielanej poštou druhou zmluvnou stranou, ak nedôjde k jej vráteniu podľa ods. 5.6.3. tohto článku,
     2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
     3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“ alebo inú poznámku, ktorá podľa poštového poriadku znamená nedoručiteľnosť zásielky),

podľa toho, ktorá skutočnosť nastane skôr.

* 1. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty **zmluvnej strany**, ktorá je adresátom, teda momentom, kedy zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, **zmluvné strany** výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy **zmluvnou stranou** alebo momentom, ktorým sa za doručenú považuje zásielka doručovaná v listinnej podobe podľa tejto **Zmluvy,** pokiaľ sa ju **zmluvná strana** pokúsi doručiť aj v listinnej podobe. Za účelom realizácie doručovania prostredníctvom e-mailu, sa **zmluvné strany**  zaväzujú:

5.7.1 vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú **zmluvnú stranu**, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú,

5.7.2. vzájomne si písomne oznámiť všetky údaje, ktoré budú potrebné pre tento spôsob doručovania,

5.7.3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v základnom texte tohto odseku 5.7. tohto článku 5 Zmluvy o poskytnutí prostriedkov mechanizmu.

* 1. Prijímateľ je zodpovedný za riadne označenie poštovej schránky na účely písomnej komunikácie **zmluvných strán**.
  2. **Zmluvné strany** sa zaväzujú, že vzájomná komunikácia bude prebiehať v slovenskom jazyku, českom jazyku alebo v jazyku určenom ako akceptovateľnom vo **Výzve**. Všetka dokumentácia predkladaná **Prijímateľom** v súvislosti so **Zmluvou** alebo s **Projektom** bude predkladaná v slovenskom jazyku, českom jazyku alebo v jazyku určenom ako akceptovateľnom vo **Výzve**. V prípade, ak bola dokumentácia vyhotovená v inom jazyku ako v jazyku podľa druhej vety, pre jej použitie pre účely **Projektu** alebo **Zmluvy** je potrebný úradný preklad do slovenského jazyka, ak **Vykonávateľ** neurčí inak.

**Článok 6**

**Záverečné ustanovenia**

* 1. Táto **Zmluva** nadobúda platnosť dňom jej podpísania oboma **zmluvnými stranami.** Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v  znení neskorších predpisov povinne zverejňovanou zmluvou a nadobúda účinnosť kalendárnym dňom nasledujúcim po dni jej zverejnenia v Centrálnom registri zmlúv.
  2. Za súčasného rešpektovania ochrany osobnosti a osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií, v dôsledku čoho vyjadrujú súhlas s jej zverejnením.
  3. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnenia musia byť vykonané vo forme písomného   
     a očíslovaného dodatku k **Zmluve**, pokiaľ v tejto **Zmluve** (najmä v článku 10 **VZP**) nie je stanovené inak.
  4. Táto **Zmluva** sa uzatvára na dobu určitú a jej platnosť a účinnosť končí 30. (tridsiaty) kalendárny deň po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s čl. 5 ods. 5 **VZP**,ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, platnosť a účinnosť **Zmluvy** končí okamihom ich riadneho vysporiadania. Odlišne od predchádzajúcej vety končí platnosť a účinnosť **Zmluvy** v prípade:

6.3.1. článku 2 ods. 4 písm. g), článku 13 a článku 14 **VZP**, ktorých platnosť a účinnosť končí 31. decembra 2031 alebo po tomto dátume vysporiadaním finančných vzťahov medzi **Vykonávateľom** a**Prijímateľom** na základe **Zmluvy**, ak nedošlo k ich vysporiadaniu k 31. decembra 2031;

6.3.2. tých ustanovení **Zmluvy**, ktoré majú sankčný charakter pre prípad porušenia povinností

vyplývajúcich pre **Prijímateľa**, s výnimkou zmluvnej pokuty, pričom ich platnosť a účinnosť

končí s platnosťou a účinnosťou predmetných článkov;

6.3.3. **Projektu**, v rámci ktorého došlo k poskytnutiu štátnej pomoci/pomoci de minimis; platnosť

a účinnosť ods. 4 písm. g) článku 2 **VZP** a článku 14 **VZP** trvá po dobu stanovenú

v bodoch (i) a (ii) tohto odseku:

(i) platnosť a účinnosť ods. 4 písm. g) článku 2 **VZP** končí uplynutím 10 rokov po uplynutí

30. kalendárneho dňa po predložení poslednej **Následnej monitorovacej správy**, ktorú je

**Prijímateľ** povinný predložiť **Vykonávateľovi** v súlade s ods. 5 článku 5 **VZP,** ak

**Vykonávateľ** v tejto lehote **Prijímateľovi** neoznámil, že má námietky vo vzťahu k plneniu

povinností vyplývajúcich zo Zmluvy. V prípade, že takéto námietky **Vykonávateľ**

**Prijímateľovi** oznámil, platnosť a účinnosť **Zmluvy** končí uplynutím 10 rokov odo dňa,

kedy **Vykonávateľ** doručí **Prijímateľovi** oznámenie o vysporiadaní námietok a

(ii) platnosť a účinnosť článku 14 **VZP** v súvislosti s vymáhaním štátnej pomoci/pomoci de minimis poskytnutej v rozpore s uplatniteľnými pravidlami vyplývajúcimi z právnych predpisov SR a právnych aktov EÚ končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s ods. 5 článku 5 **VZP,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ Prijímateľovi** oznámil, platnosť a účinnosť **Zmluvy** končí 10 rokov odo dňa, kedy **Vykonávateľ** doručí **Prijímateľovi**  oznámenie o vysporiadaní námietok.

* 1. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** v zmysle podmienok stanovených vo **Výzve**, ktoré viedli ku kladnému posúdeniu **Žiadosti o prostriedky mechanizmu**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  2. **Prijímateľ** vyhlasuje, že všetky vyhlásenia pripojené ku **Kladne posúdenej** **žiadosti o prostriedky mechanizmu,** ako aj zaslané **Vykonávateľovi** pred podpisom **Zmluvy** sú pravdivé a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  3. Prípadné spory vyplývajúce z tejto **Zmluvy** sa riešia prednostne pokusom o zmier. V prípade, ak sa zmier nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v Slovenskej republike.
  4. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením, tak, aby zostal zachovaný účel **Zmluvy** a obsah jednotlivých ustanovení **Zmluvy.**
  5. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom**, s ohľadom na ich právne postavenie, nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom tak, ako to vyplýva zo záhlavia označenia **Zmluvy** na úvodnej strane. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.
  6. Podľa § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti na 10 rokov od doby, kedy premlčacia doba začala plynúť po prvý raz.
  7. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi na tejto **Zmluve**.
  8. Táto **Zmluva** je v listinnej podobe vyhotovená v 6 (šiestich) rovnopisoch, z toho 2 (dva) pre **Prijímateľa** a 4 (štyri) pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého listinného dodatku k **Zmluve**. Dohoda **zmluvných strán** k počtu rovnopisov sa neuplatní v prípade, ak k uzavretiu **Zmluvy** (resp. dodatku k nej) dochádza elektronicky so zaručeným elektronickým podpisom konajúcich osôb. V prípade ak k uzavretiu **Zmluvy** (resp. dodatku k nej) dochádza elektronicky so zaručeným elektronickým podpisom, dátumy podpisov zmluvných strán sú uvedené pri elektronických podpisoch **zmluvných strán**.
  9. Neoddeliteľnou súčasťou **Zmluvy** sú **Prílohy:**

Príloha P1 **Žiadosť o poskytnutie prostriedkov mechanizmu a Opis Projektu**

Príloha P2a **VZP**

V ...................................... dňa .................. V ..................................... dňa ..................

................................................................... .................................................................

**názov Vykonávateľa názov Prijímateľa**

v zastúpení v zastúpení

titul, meno a priezvisko titul, meno a priezvisko

funkcia funkcia

1. Vyplní sa v prípade, ak je poštová adresa (korešpondenčná adresa) zmluvnej strany odlišná od adresy jej sídla. [↑](#footnote-ref-1)